CELEX: 62018CN0769
Language: lt
Date: 2018-12-07 00:00:00
Title: Byla C-769/18: 2018 m. gruodžio 7 d. Cour de cassation (Prancūzija) pateiktas prašymas priimti prejudicinį sprendimą byloje Caisse d’assurance retraite et de la santé au travail d’Alsace-Moselle / SJ, Ministre chargé de la Sécurité sociale

11.2.2019   
            
            
               LT
            
            
               Europos Sąjungos oficialusis leidinys
            
            
               C 54/13
            
         
      2018 m. gruodžio 7 d.Cour de cassation (Prancūzija) pateiktas prašymas priimti prejudicinį sprendimą byloje Caisse d’assurance retraite et de la santé au travail d’Alsace-Moselle / SJ, Ministre chargé de la Sécurité sociale
      
      (Byla C-769/18)
      (2019/C 54/17)
      Proceso kalba: prancūzų
      
         Prašymą priimti prejudicinį sprendimą pateikęs teismas
      
      
         Cour de cassation
      
      
         Šalys pagrindinėje byloje
      
      
         Kasatorė: Caisse d’assurance retraite et de la santé au travail d’Alsace-Moselle
      
      
         Kitos kasacinio proceso šalys: SJ, Ministre chargé de la Sécurité sociale
      
      
         Prejudiciniai klausimai
      
      
                  1.
               
               
                  Ar parama, kuria siekiama prisidėti prie su negalia susijusių išlaidų, numatyta Sozialgesetzbuch (Vokietijos socialinis kodeksas) aštuntosios knygos 35a straipsnyje, patenka į Reglamento Nr. 883/2004 (1) taikymo sritį?
               
            
                  2.
               
               
                  Teigiamo atsakymo į pirmąjį klausimą atveju, ar išmoka neįgalaus vaiko ugdymui, papildoma tokia išmoka arba, jeigu ši išmoka neskiriama, negalios kompensavimo išmoka laikytinos lygiavertėmis paramai protiškai atsilikusių vaikų ir paauglių integracijai, numatytai Sozialgesetzbuch (Vokietijos socialinis kodeksas) aštuntosios knygos 35a straipsnyje, kaip tai suprantama pagal Reglamento Nr. 883/2004 5 straipsnio a punktą, atsižvelgiant į Prancūzijos socialinės apsaugos kodekso L. 351-4-1 straipsnio, kuriuo vadovaujantis apskaičiuojant draudimo, suteikiančio teisę gauti senatvės pensiją, laikotarpį linkstama atsižvelgti į išlaidas, susijusias su neįgalaus vaiko ugdymu, tikslą?
               
            
         (1)  2004 m. balandžio 29 d. Europos Parlamento ir Tarybos reglamentas (EB) Nr. OL883/2004 dėl socialinės apsaugos sistemų koordinavimo (OL L 166, 2004, p. 1; 2004 m. specialusis leidimas lietuvių k., 5 sk., 5 t., p. 72).